На основу члана 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017 и 95/2018 ), члана 23. став 3. и 25. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст, 26/2018 и 18/2019) и члана 37. Статута града Ниша („Сл.лист Града Ниша“, бр. 88/2008, 143/2016 и 18/2019),

Скупштина Града Ниша на седници од \_\_\_\_\_\_\_\_\_\_ 2019. године, доноси

**Р Е Ш Е Њ Е**

**I ПРЕНОСИ СЕ** право коришћења Основној школи „Свети Сава“ са пословним седиштем у Нишу, у ул. Гарсија Лорке бб, на непокретности у јавној својини Града Ниша, на неодређено време и без накнаде и то на:

- згради број 1- зграда основног образовања, површине у габариту 4732 м2, која се налази на катастарској парцели број 918/1 КО Ниш-Ћеле Кула у ул. Гарсија Лорке бб и уписана је у В лист-1. део листа непокретности број 13142 КО Ниш-Ћеле Кула;

У својству носиоца права коришћења Основна школа „Свети Сава“ у Нишу, користиће описану непокретност у складу са регистрованом делатношћу и позитивним законским прописима.

**II** Право коришћења нанепокретностима из става I овог решења преноси се Основној школи „Свети Сава“ у Нишу, са правом држања и коришћења у складу са природом и наменом ствари, давања у закуп и управљања у складу са важећим Законом о јавној својини и другим законима и прописима и са правом уписа права коришћења у јавној књизи о непокретности и правима на њима.

**III** Основна школа „Свети Сава“ у Нишу у обавези је да непокретност која јој је овим решењем пренета на коришћење одржава, обнавља и унапређује као и да извршава све законске обавезе у вези са тим непокретностима.

Основна школа „Свети Сава“ у Нишу нема право располагања у смислу Закона о јавној својини, предметним непокретностима, осим давања дела предметне непокретности у закуп, уз писану сагласност Градоначелника Града Ниша.

**IV** Обавезује се Основна школа „Свети Сава“ у Нишу, да у року од 8(осам) дана, од дана пријема овог решења приступи закључењу Уговора о преносу права коришћења и управљања на непокретностима у јавној својини Града Ниша, којим ће се ближе регулисати међусобна права и обавезе Града Ниша и Основне школе „Свети Сава“ у Нишу.

**V** Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_\_\_**

**У Нишу,\_\_\_\_\_\_\_\_\_2019.године**

**СКУПШТИНА ГРАДА НИША**

**ПРЕДСЕДНИК**

**Мр Раде Рајковић**

**О Б Р А З Л О Ж Е Њ Е**

Основна школа „Свети Сава“ у Нишу, обратила се Секретаријату за имовинско-правне послове Градске управе Града Ниша, захтевом број 610-564-3/2019-01 од 24.10.2019.године, за пренос права коришћења на непокретности у јавној својини Града Ниша, које школа користи ради обављања регистроване делатности и то на објекту-згради основног образовања у у ул. Гарсија Лорке бб, постојећи на катастарској парцели број 918/1 КО Ниш-Ћеле Кула.

У поступку спроведеном по поднетом захтеву, утврђено је да је право јавне својине Града Ниша уписано на објекту, ближе описаним у ставу I диспозитива овог решења.

Одредбама члана 18. став 1.Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17 и 95/2018), прописано је да су носиоци права јавне својине Република Србија, аутономна покрајина и јединица локалне самоуправе, док је ставом 6. истог члана прописано да установе и јавне агенције и друге организације чији је оснивач Република Србија, аутономна покрајина и јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини, које су им пренете на коришћење.

Чланом 24. Закона о jавној својини (''Службени гласник РС'', број 72/11, 88/13 и 105/14,104/2016-др. Закон, 108/2016, 113/17 и 95/2018), утврђено је да носиоци права коришћења из члана 18. овог закона управљају покретним и непокретним стварима које користе, као и да је управљање стварима у јавној својини у смислу члана 24. став 2. Закона њихово одржавање, обнављање, унапређивање, као и извршавање законских и других обавеза у вези са тим стварима.

Право јавне својине и право коришћења на непокретностима у јавној својини уписују се у јавне књиге о непокретностима и правима на њима, у складу са законом којим се уређује упис права на непокретностима, сагласно члану 25. Закона о јавној својини.

Полазећи од чињенице да је Град Ниш оснивач Основне школе „Свети Сава“ у Нишу, , решењем бр. 022-66/80 од 31.03.1980.године, као и да школа као установа, у складу са важећим Законом о јавној својини не може бити носилац права јавне својине, а да се истој ради обављања регистроване делатности установе може пренети право коришћења на непокретним стварима у јавној својини, утврђено је да су испуњени услови прописани чланом 18. Закона о јавној својини и чланом 23. став 3. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/2018 – пречишћен текст, 26/2018 и 18/2019), на основу којих Град Ниш као носилац права јавне својине преноси на неодређено време и без накнаде право коришћења са правом управљања - Основној школи „Свети Сава“ у Нишу, ради обављања регистроване делатности, на непокретности наведеној у ставу I диспозитива овог решења, коју школа користи ради обављања образовно-васпитне делатности и на којој је уписано право јавне својине Града Ниша.

Полазећи од напред цитираних одредби важећег Закона о jавној својини и наведене Одлуке о прибављању, располагању и управљању стварима у јавној својини Града Ниша, утврђено је да су испуњени услови за пренос права коришћења на објекту-згради основног образовања Основне школе „Свети Сава“ у Нишу, у ул. Гарсија Лорке бб, те је одлучено као у диспозитиву овог решења.

**СЕКРЕТАРИЈАТ**

**ЗА ИМОВИНСКО-ПРАВНЕ ПОСЛОВЕ**

**СЕКРЕТАР**

**Анђелија Стаменковић, дипл.правник**